AURORAN KOTI JA KOULU RY PÖYTÄKIRJA

 25.4.2017

Aika Tiistai 25.4.2017 klo 18.10 - 19:20

Paikka Auroran koulu

Läsnä Tommi Utriainen

 Natacha Silén

 Lea Andersen

 Hanna Koivunen

 Samuel Rinnetmäki

 Hanna Johansson

 Ruxandra Mandras

 Ulla Hämäläinen (opettajajäsen)

 Sari Hokkanen (1A edustaja)

KÄSITELTÄVÄT ASIAT

1. Kokouksen avaus ja päätösvaltaisuus

Puheenjohtaja Tommi Utriainen avasi kokouksen klo 18.10. Kokous on päätösvaltainen.

2. Sihteerin valinta

Kokouksen sihteeriksi valittiin Natacha Silén.

3. Läsnäolijoiden esittely

 Käytiin läpi lyhyt esittely.

4. Edellisen kokouksen pöytäkirja

 Edellisen kokouksen pöytäkirja tarkistettu ja hyväksytty.

5. Uudet jäsenet

 Uutena jäsenhakemuksena Sari Hokkanen 1A, joka hyväksyttiin.

6. Syksyn retki-ilta tapahtuma

Samuel Rinnetmäki on yhteyshenkilö ja esitteli tapahtuman. Retki-ilta on perjantaina 15.9.2017. Liittyy Suomi 100 –juhlavuoden retkiyöhaasteeseen. Koti ja koulu –yhdistykseltä tarvitaan muutama osallistuja ja alustavasti Samuel Rinnetmäki, Hanna Koivunen ja Hanna Johansson lupautuivat. Ohjattua toimintaa olisi klo 18-20 ja ajatuksena mm erilaisia pihaleikkejä, mölkkyä ja esim koululta saisi käyttööm frisbeekorit.

7. Talouskatsaus

 Yhdistyksen tilillä tällä hetkellä 9.736,02 €.

8. Wappupallojen täyttöprojekti sekä jakelu

Torstaina 27.4.2017 koululla täyttötalkoot klo 17 alkaen. Hanna Koivunen lupautui hakemaan tarvikkeet. Jakelu koululla perjantaina 28.4.2017 klo 11:45, Natacha Silén ja Hanna Koivunen hoitavat ilmapallojen jakelun.

9. Yhdistyksen esittely uusille ekaluokkalaisille ”eppujen illassa”

Eppujen ilta pidetään koululla keskiviikkona 17.5.2017. Hanna Koivunen lupautui esittelemään yhdistyksen toimintaa.

10. Palaute yhteisestä vanhempainillasta

Torstaina 20.4.2017 oli koululla vanhempainilta, jossa luennoi Kari Helander. Samana iltana pidettiin johtokuntavaalit, jossa oli ilahduttavan runsas hakijajoukko.

11. Anomukset tuettavista kohteista

Koulu pyysi yhdistystä tukemaan elokuvalisenssin maksamisessa (1181,50 €). Maksuun olisi myös tulossa syksyllä luvatut lautapelit (160,65 €), jalkapallot (167,00 €) sekä kirjastoon luvastuta summasta ensimmäinen erä (2600 €). Lisäksi koulu pyysi tukea kirjallisuusruusuille, joita jaettiin oppilaille koulussa lukudiplomin kanssa (110 €). Päätettiin myös maksaa perinteiseen tapaan 6-luokkien hymypatsaat, stipendit sekä ruusut. Lisäksi vielä päätettiin myös tarjota opettajille kakut. Maksuun on myös tulossa kevään aikana vapputaikuri.

Vanhempainyhdistykselle esitettiin myös toive koulun puolelta luokkaretkien bussikuljetusten maksusta 2-6 luokille. Summa on yhteensä noin 2600 €. Sovittiin, että rahastonhoitaja Natacha Silén tekee laskelman ja päätös tehdään sähköpostitse.

12. Muut asiat

Päätettiin perustaa yhdistykselle oma WhatsApp –ryhmä nopeasti hoidettavia päätöksiä ja asioita varten.

13. Seuraava kokous

 Sovittiin että seuraava kokous pidetään tiistaina 15.08.2017 klo 18.00.